b'\n_START_ARTICLE_\nSolveigs sang\n_START_PARAGRAPH_\n\xc2\xabSolveigs sang\xc2\xbb av Edvard Grieg er en sang som inng\xc3\xa5r i scenemusikken Peer Gynt som Grieg skrev til Henrik Ibsens teaterstykke Peer Gynt i 1874\xe2\x80\x931875 (op. 23, der \xc2\xabSolveigs sang\xc2\xbb er stykke nr. 19). Sangen finnes ogs\xc3\xa5 i ren instrumentalversjon som fjerde sats i Peer Gynt-suite nr. 2, op. 55 utgitt 1893 og i samlingen 6 sanger med orkester, EG 177, utgitt i 1896.\n_START_SECTION_\nBesetning\n_START_PARAGRAPH_\nI sceneversjonen (op. 23 nr. 19) er instrumentasjonen sangsolist og et orkester best\xc3\xa5ende av 2 fl\xc3\xb8yter, 2 klarinetter og strykere. _NEWLINE_I instrumentalversjonen fra 1893 (Peer Gynt-suite nr. 2, op. 55, nr. 4) er instrumentasjonen: 2 fl\xc3\xb8yter, 2 klarinetter, 2 valthorn, harpe og strykere. _NEWLINE_I 1893 ble det ogs\xc3\xa5 utgitt versjoner for 2- og 4-hendig piano.'